Държавен вестник, бр. 45, 2010 г., стр. 7

БРОЙ  45	
Д Ъ Р Ж А В Е Н  В Е С Т Н И К 	
СТР.  7  
(2) Началникът на районното управление на 
Министерството на вътрешните работи определя 
незабавно полицейските служители, които да 
окажат съдействие на пострадалото лице.
(3) Определените по реда на ал. 2 поли­
цейски служители в присъствието на един 
свидетел поканват извършителя да освободи 
доброволно съвместно обитаваното жилище, 
да предаде ключовете, свързани с ползването 
на жилището, и да вземе личните си вещи, 
включващи:
1. лични документи;
2. вещи за обикновена употреба;
3. машини, инструменти, пособия и книги, 
необходими лично на извършителя, упражня­
ващ свободна професия, а на занаятчия – за 
упражняване на неговото занятие.
(4) При отказ да освободи жилището и да 
предаде ключовете извършителят се отстранява 
принудително от жилището, а пострадалото лице 
се поканва да смени заключващите устройства.
(5) При отказ на извършителя да предаде 
ключовете те се изземват само ако това е 
разпоредено с решението на съда.
(6) За извършените действия по ал. 3, 4 и 5 
се съставя протокол в присъствието на извър­
шителя, пострадалото лице и на един свидетел, 
като след запознаване със съдържанието му се 
подписва от полицейския орган, извършителя, 
пострадалото лице и свидетеля. Отказът на 
извършителя да го подпише се удостоверява с 
подписа на свидетеля. 
(7) Копие от протокола се предоставя на 
пострадалото лице при поискване.
Чл. 9. Дирекция „Социално подпомагане“ 
следи за изпълнението на заповедта за защита, 
когато с нея са наложени мерки по чл. 5, ал. 1, 
т. 4 и 6 от закона, в защита на непълнолетни, 
поставени под запрещение и на лица с увреж­
дания, като:
1. създава и поддържа информация за лицата, 
на които са наложени мерките по чл. 5, ал. 1, 
т. 4 и 6 от закона;
2. извършва периодични проверки за из­
пълнението на наложените мерки и на всеки 
сигнал за неизпълнение на мерките;
3. уведомява настойниците и попечителите 
в случаите, когато в програмите са включени 
непълнолетни, поставени под запрещение или 
лица с увреждания;
4. изисква периодична информация от юри­
дическото лице, което изпълнява програма за 
възстановяване на пострадалите лица. 
Чл. 10. (1) За изпълнението на мярката по 
чл. 5, ал. 1, т. 5 от закона извършителят на на­
силието е длъжен да посещава специализирана 
програма за лица, извършили домашно насилие, 
в мястото, посочено в заповедта на съда. 
(2) При неизпълнение на мярката по ал. 1 
юридическото лице, което изпълнява програ­
мата, незабавно уведомява прокуратурата. 
Г л а в а  т р е т а
ФИНАНСИРАНЕ НА ПРОГРАМИТЕ И ОБУ­
ЧЕНИЕТО ПО ЧЛ. 6, АЛ. 7 ОТ ЗАКОНА
Раздел І
Условия и ред за финансиране на програмите 
и обучението по чл. 6, ал. 7 от закона
Чл. 11. (1) За финансиране на програ­
мите и обучението по чл. 6, ал. 7 от закона 
могат да кандидатстват юридически лица, 
регистрирани по реда на чл. 18, ал. 2 и 3 от 
Закона за социално подпомагане и по реда на 
чл. 45 от Закона за юридическите лица с не­
стопанска цел.
(2) Кандидатите по ал. 1 могат да участват 
самостоятелно или в партньорска организа­
ция. Партньорствата, създадени за целите на 
финансирането, не е необходимо да бъдат 
регистрирани.
Чл. 12. (1) Министерството на правосъдието 
обявява конкурс за финансиране на проекти 
на програмите и обучението по чл. 6, ал. 7 от 
закона всяка година до 15 януари.
(2) Обявлението за конкурса се публикува 
на интернет страницата на Министерството на 
правосъдието.
Чл. 13. (1) За участие в конкурса кандидати­
те подават в Министерството на правосъдието 
заявление за финансиране на проект по образец 
съгласно приложението. 
(2) Заявлението по ал. 1 съдържа: 
1. основна информация за кандидата, която 
включва:
а) данни за кандидатстващата организация;
б) предишен опит в дейността и информация 
за сътрудничество на кандидата с институции, 
пряко ангажирани с превенция на домашното 
насилие и защита на пострадалите лица;
2. информация за предложения проект;
3. бюджет, който покрива всички разходи за 
изпълнението на проекта, включително собст­
вените средства, ако такива са предвидени;
4. очаквани резултати.
(3) Към заявлението се прилагат:
1. удостоверението за актуално състояние, 
издадено от съда по регистрация, с дата на 
издаване след датата на обявяване на конкурса; 
2. копие от картата за идентификация по 
Закона за регистър БУЛСТАТ, заверено от 
кандидата;
3. декларация за липсата на неизпълнени 
задължения – осигурителни вноски и данъци;
4. счетоводен баланс и финансов отчет за 
последната година, заверени съгласно Закона 
за счетоводството.
(4) Ако заявлението не отговаря на изиск­
ванията на ал. 2 и 3, се изпраща съобщение 
за отстраняване на нередовностите. Срокът за 
отстраняването им е 7 дни от получаване на 
съобщението.